cyanic-selkie/wikianc huggingface dataset:
পশুবলি
সমসাময়িক হিন্দু সমাজে পশুবলি
বিষ্ণুর কল্লালগার মন্দিরে, পশুদের বন্ধ দরজায় উপস্থাপন করা হয় যা অভিভাবক দেবতা কারুপানের মন্দির হিসেবে কাজ করে এবং তারপর মন্দিরের বাইরে আনুষ্ঠানিকভাবে বলি দেওয়া হয়। অনেক "নিম্ন বর্ণের" ভক্তরা বিশ্বাস করেন যে বিষ্ণুর প্রধান রূপকে বলি করা হয়, কারুপানের পরিবর্তে। কারুপান, তামিল গ্রামের দেবতা আয়ঙ্গার-এর অভিভাবক দেবতা হিসাবে, পশুবলি দেওয়া হয়, যখন প্রধান দেবতা পর্দা দিয়ে আবৃত থাকে, বলির দৃষ্টি এড়াতে। মারিয়ামমানের মতো তামিল গ্রাম দেবীকে পশুবলি উপভোগ করতে বলা হয়। কারুপান বা অন্য অভিভাবক দেবতা তার পক্ষ থেকে পশুবলি পান; তবে উৎসবে দেবীকে সরাসরি পশুবলি দেওয়া হয়, সাধারণত মন্দিরের বাইরে।
ভারতের কেরালা রাজ্যের উত্তর মালাবার অঞ্চলের উপাসনার জনপ্রিয় হিন্দুরীতি হল থেইয়্যাম দেবতাদের রক্তের নৈবেদ্য। থিয়াম দেবতাদের মোরগ বলির মাধ্যমে অনুশোচনা করা হয় যেখানে ধর্মীয় মোরগ লড়াই হল থেইয়াম দেবতাদের রক্ত ​​নিবেদনের ধর্মীয় অনুশীলন।
শাক্তধর্ম বা মাতৃদেবীর উপাসনার জন্য প্রায় সবসময়ই পঞ্চমাকার উপাসনার প্রয়োজন হয় যেমনটি ভুত বা স্থানীয় দেবতাদের যে কোনো স্থানের আদি বাসিন্দা ছিল। এই প্রথা বৃহত্তর ভারতজুড়ে বিদ্যমান, এমনকি যেখানে হিন্দুধর্ম বার্মিজ নাত (দেবতা) উপাসনা, ইন্দোচাইনিজ আত্মগৃহ উপাসনা এবং ফিলিপাইন দিওয়াতা অ্যানিতো উপাসনা হিসাবে হ্রাস পেয়েছে। শৈব আগমগুলি পঞ্চমকার আচার-অনুষ্ঠানগুলির সাথে মোকাবিলা করার সময় শাক্ত আগম এবং কৌল (হিন্দুধর্ম) তন্ত্রগুলিকে নির্দেশ করে যেমন যমলা ও মাতৃতন্ত্র৷ কুলমার্গ 'ভুত তন্ত্র' নামেও পরিচিত।
ইন্দোনেশিয়ার বালি দ্বীপে কিছু হিন্দুদের দ্বারা পশুবলি করা হয়।  তাবুহ রাহ-এর ধর্মীয় বিশ্বাস, বালি হিন্দুধর্মের পশুবলির ধরন ধর্মীয় মোরগ লড়াই অন্তর্ভুক্ত করে যেখানে মোরগকে ধর্মীয় ও আধ্যাত্মিক মোরগ লড়াইয়ে অন্য মোরগের বিরুদ্ধে লড়াই করার অনুমতি দিয়ে ধর্মীয় রীতিতে ব্যবহার করা হয়, তাবুহ রাহ-এর আধ্যাত্মিক তুষ্টি অনুশীলন। অশুভ আত্মাকে প্রশমিত করার জন্য শুদ্ধিকরণ হিসাবে রক্তের ছিটা প্রয়োজনীয়, এবং ধর্মীয় লড়াই প্রাচীন ও জটিল আচার অনুসরণ করে যা পবিত্র লন্টার পান্ডুলিপিতে বর্ণিত আছে।
চন্দ্রপ্রভ
জৈন বিশ্বতত্ত্ব অনুসারে, চন্দ্রপ্রভ ছিলেন বর্তমান কালচক্রার্ধের (‘অবসর্পিণী’ যুগ) ৮ম তীর্থঙ্কর। তাঁর পিতা ছিলেন ইক্ষ্বাকু-বংশীয় রাজা মহাসেন এবং মাতা ছিলেন রানি লক্ষ্মণা দেবী। তিনি চন্দ্রপুরীতে জন্মগ্রহণ করেন। ভারতীয় পঞ্জিকা অনুসারে তাঁর জন্মতিথিটি হল পৌষ কৃষ্ণা দ্বাদশী। জৈন বিশ্বাস অনুসারে, চন্দ্রপ্রভ কর্মের সকল বন্ধন ছিন্ন করে একজন ‘সিদ্ধ’ (মুক্ত আত্মা) হয়েছিলেন।
প্রতীক
চন্দ্রপ্রভ অর্ধচন্দ্র প্রতীক, নাগ বৃক্ষ, বিজয় বা শ্যাম (দিগম্বর মতে) ও বিজয় (শ্বেতাম্বর মতে) যক্ষ এবং জ্বালামালিনী (দিগম্বর মতে) ও ভৃকুটি (শ্বেতাম্বর মতে) যক্ষীর সঙ্গে যুক্ত।
জর্জ মানসে
হেনরি জর্জ মানসে (জন্ম: ২১ ফেব্রুয়ারি, ১৯৯৩) ইংল্যান্ডের অক্সফোর্ডে জন্মগ্রহণকারী বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। পাশাপাশি ডানহাতে মিডিয়াম ফাস্ট বোলিংয়ে অভ্যস্ত জর্জ মানসে। কাউন্টি চ্যাম্পিয়নশীপে নর্দাম্পটনশায়ারের প্রতিনিধিত্ব করেন তিনি।
খেলোয়াড়ী জীবন
স্কটল্যান্ডের সদস্যরূপে জুন, ২০১৫ সালে টুয়েন্টি২০ আন্তর্জাতিক সিরিজ খেলার জন্য আয়ারল্যান্ড সফর করেন। জুলাই, ২০১৫ সালে আইসিসি বিশ্ব টুয়েন্টি২০ বাছাইপর্বে অংশ নেন। ১৮ জুন, ২০১৫ তারিখে আয়ারল্যান্ডের বিপক্ষে তার টি২০আই অভিষেক ঘটে। এরপর ১৫ আগস্ট, ২০১৫ তারিখে নর্দাম্পটনশায়ারের সদস্য হিসেবে অস্ট্রেলিয়া একাদশের বিপক্ষে প্রথম-শ্রেণীর ক্রিকেটে অভিষিক্ত হন।
ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৮ ফেব্রুয়ারি, ২০১৬ তারিখে ক্রিকেট স্কটল্যান্ড কর্তৃক ঘোষিত ১৫-সদস্যের দলে তিনিও অন্যতম সদস্য মনোনীত হন।
লুধুয়া জমিদার বাড়ি
লুধুয়া জমিদার বাড়ি বাংলাদেশ এর চাঁদপুর জেলার মতলব উত্তর উপজেলায় অবস্থিত এক ঐতিহাসিক জমিদার বাড়ি।
ইতিহাস
জমিদার ছিরাপদি মিয়াজি প্রায় ১৭০০ শতকের মাঝামাঝি এখানে তার জমিদারী প্রতিষ্ঠা করেন। তিনি ছিলেন খুবই অত্যাচারী জমিদার। তারা মোট তিন ভাই ছিলেন। তার জমিদারী আওতায় মতলব উত্তরের অধিকাংশ এলাকাই ছিল। ছিরাপদি মিয়াজি ছিলেন খুবই সখিন। তার অনেকগুলো ঘোড়া ছিল। তিনি একদিন একটা ঘোড়া নিয়ে তার জমিদারী আওতাভুক্ত এলাকায় ঘুরতে বের হতেন এবং শাসনাকার্য পরিচালনা করতেন। এখনো এই বাড়িতে ঘোড়াকে পানি খাওয়ানোর ডালা বা নাউন্দা রয়েছে। এখনো এখানে জমিদার বংশের লোকেরা বংশপরামপণায় বসবাস করে আসতেছেন।
বর্তমান অবস্থা
আগে অনেক ভবন থাকলেও এখন মাত্র তিনটি ভবন রয়েছে। বাকিগুলো ধ্বংস হয়ে গেছে। যেগুলো রয়েছে, সেগুলোতে এখন শেওলা ও লতাপাতায় জরাজীর্ণ হয়ে রয়েছে। আর যে ঘোড়াশালাটি ছিল সেখানে এখন জমিদার বংশের বর্তমান উত্তরাধীকাররা একটি মুরগির খামার তৈরি করে মুরগির চাষ করতেছেন।
দোয়েল (পাখি)
দোয়েল প্যাসেরিফরম (অর্থাৎ চড়াই-প্রতিম) বর্গের অন্তর্গত একটি পাখি। এর বৈজ্ঞানিক নাম Copsychus saularis।ওরিয়েন্টাল ম্যাগপাই-রবিন হল একটি ছোট প্যাসারিন পাখি যেটিকে আগে থ্রাশ ফ্যামিলি টার্ডিডির সদস্য হিসাবে শ্রেণীবদ্ধ করা হয়েছিল, কিন্তু এখন এটিকে পুরানো বিশ্বের ফ্লাইক্যাচার হিসাবে বিবেচনা করা হয়। এরা স্বাতন্ত্র্যসূচক কালো এবং সাদা পাখি যাদের লম্বা লেজ রয়েছে যা মাটিতে বা সুস্পষ্টভাবে পার্চ করার সময় সোজা হয়ে থাকে। এই পাখির বাংলা নামটির সঙ্গে ফরাসী ও ওলন্দাজ নামের মিল আছে। ফরাসী ভাষায় একে বলা হয় Shama dayal এবং ওলন্দাজ ভাষায় একে বলা হয় Dayallijster। এটি বাংলাদেশের জাতীয় পাখি। বাংলাদেশের পল্লী অঞ্চলের সর্বত্রই দোয়েল দেখা যায়।
এছাড়াও বাংলাদেশ ও ভারতের জনবসতির আশেপাশে দেখতে পাওয়া অনেক ছোট পাখীদের মধ্যে দোয়েল অন্যতম। অস্থির এই পাখীরা সর্বদা গাছের ডালে বা মাটিতে লাফিয়ে বেড়ায় খাবারের খোঁজে।গ্রামীণ অঞ্চলে খুব ভোরে এদের কলকাকলি শোনা যায়।দোয়েল গ্রামের সৌন্দর্য আরও অপরূপ করে তোলে।
বাসস্থান
নাতিশীতোষ্ণ দক্ষিণ এশিয়ায় মূলত: বাংলাদেশ, ভারত, পাকিস্তান, শ্রীলঙ্কা, ইন্দোনেশিয়া, মালয়েশিয়া, চীনের দক্ষিণাঞ্চল ও ফিলিপাইনে এদের পাওয়া যায়। সাধারণত কাঠসমৃদ্ধ বন, চাষাবাদকৃত জমির আশেপাশে ও জনবসতিতে মানুষের কাছাকাছি এদের দেখতে পাওয়া যায়।বাংলাদেশে মূলত গ্রামীণ অঞ্চলে এদেরকে বেশি দেখা যায়।
সনাক্তকরণ
দোয়েল আকারে ১৫-২০ সেন্টিমিটার বা ৭ - ৮ ইঞ্চি লম্বা। এর লম্বা লেজ আছে যা অধিকাংশ সময় খাড়া করে রাখে। পুরুষ দোয়েলের শরীরের উপরিভাগ ও গলার নিচে কালো রঙের, পেট সাদা। ডানার দুই পাশে সাদা রঙের প্যাঁচ আছ। স্ত্রী-দোয়েলের উপরিভাগ ও গলার নিচ ছাই-রঙা হয়। পেটের অংশ পুরুষ-দোয়েলের মত উজ্জ্বল নয়, বরং কিছুটা ফিকে সাদা।কিন্তু দেখতে অপরূপ সুন্দর!
বংশবিস্তার
দক্ষিণ এশিয়ায় দোয়েলের প্রজননকাল মার্চ থেকে জুলাই; আর দক্ষিণ-পূর্ব এশিয়ায় জানুয়ারি থেকে জুলাই। প্রজনন সময় পুরুষ দোয়েলের শরীরের রঙ উজ্জ্বলতর হয়। গাছের ডালে বসে স্ত্রী দোয়েলকে আকৃষ্ট করার জন্য হরেকরকম সুরে ডাকাডাকি করে। ডিম দেয়ার এক সপ্তাহ আগে এরা গাছের কোটরে বা ছাদের কার্ণিশে বাসা বানায়। সাধারণত ৪/৫টি ডিম দেয়। ডিমের রং ফিকে নীলচে-সবুজ, তার উপর বাদামী ছোপ থাকে। স্ত্রী দোয়েল ডিমে তা দেয়; ৮ থেকে ১৪ দিন পরে ডিম ফুটে বাচ্চা বের হয়। প্রজননকালে পুরুষ দোয়েল আগ্রাসী হয়ে ওঠে। তখন বাসার আশেপাশে অন্য পাখিদের আসতে দেয়না।
স্বভাব-প্রকৃতি
নানা রকম সুরে ডাকাডাকির জন্য দোয়েল সুপরিচিত। অস্থির এই পাখীরা সর্বদা গাছের ডালে বা মাটিতে লাফিয়ে বেড়ায় খাবারের খোঁজে। কীট পতঙ্গ, ছোট ছোট শুঁও পোকা এদের প্রধান খাদ্য। কখনো কখনো সন্ধ্যার আগে আগে এরা খাবারের খোঁজে বের হয়। পুরুষ দোয়েল স্ত্রী দোয়েলকে আকৃষ্ট করার জন্য মিষ্টি সুরে ডাকাডাকি করে। তবে স্ত্রী দোয়েলও পুরুষ দোয়েলের উপস্থিতিতে ডাকতে পারে।
প্রয়োজন না হলে দোয়েল এক নাগাড়ে বেশি দূর উড়ে না। মাটিতে লাফিয়ে লাফিয়ে খাদ্য খোঁজে। ধান কিংবা ভাত খাবার জন্য এ পাখি গৃহস্থের গোলাঘর, কিংবা রান্না ঘরেও ঢুকে পড়ে। শীতের সময় দোয়েল পাখি দেখা যায় না বললেই চলে এর কারন হচ্ছে এরা শীতের সময় গান গায় না যার কারনে এই সময় এদের আমাদের নজরে পড়ে না
সাংস্কৃতিক তাৎপর্য
বাংলাদেশের বিভিন্ন সাংস্কৃতিক কর্মকান্ডে দেশী ঐতিহ্যের প্রতীক হিসেবে দোয়েল খুবই তাৎপর্যপূর্ণ। বিভিন্ন কবি-সাহিত্যিকদের লেখাতে এই পাখির উল্লেখ পাওয়া যায়। বাংলাদেশের মুদ্রাতে (দুই টাকা) এই পাখির ছবি বহুল ব্যবহৃত। এই পাখির নামে বাংলাদেশের রাজধানী ঢাকাতে দোয়েল চত্বর নামে একটি সড়ক চত্বর আছে, যা ঢাকা বিশ্ববিদ্যালয়ের এলাকার মাঝে অবস্থিত।
লোকগাথা
দোয়েল নিয়ে বাংলাদেশের যশোরে প্রচলিত একটি গল্প আছে- এক দেশে কুচকুচে কালো এক দধিয়াল বাস করত। তার মতো সাদা দই আর কেউ বানাতে পারত না। তার দই পেলে মানুষ অন্য কারো দই খেত না। অন্য গয়ালরা চেয়েছিল এ দধিয়ালের সঙ্গে মেয়ের বিয়ে দিয়ে দই তৈরির কায়দাটা শিখে নিতে। কিন্তু দধিয়াল বিয়ে করেনি। দেশটির বুড়ো রাজা একদিন অল্প বয়েসী এক সুন্দরীকে বিয়ে করতে চাইলেন। কিন্তু মন্ত্রী চালাকি করে বললেন- মা যশোরেশ্বরী তাকে স্বপ্ন দেখিয়েছেন, কন্যাটিকে স্পর্শ করলে রাজার অমঙ্গল হবে। তাই রাজা ওই সুন্দরীকে বিয়ে করে অন্য এক পুরীতে বন্দি করে রাখলেন। নতুন রানী দই ছাড়া ভাত খাবেন না। মন্ত্রী রাজাকে ওই দধিয়ালের কথা জানালেন। লোকটি কালো হওয়ায় রাজা সন্দেহ না করে রাজি হলেন। দধিয়াল রানীকে রোজ দই দিতেন। তার জাদুকরি দই খেয়ে রানী অমৃতের স্বাদ পেলেন। তাদের মধ্যে প্রেম হল। একদিন এ খবর রাজা জেনে গেলে রানীর কাছে দধিয়ালের যাওয়া বন্ধ করে দেন। অনেকদিন পর একরাতে দধিয়াল দুটি কালো হাঁড়িতে দই নিয়ে রানীর পুরীর সামনে এসে ব্যাকুলভাবে ডাকতে লাগলেন। রানী তার ডাকে সাড়া না দিয়ে পারলেন না। তিনি যশোরেশ্বরীর কাছে প্রার্থনা করলেন। অতঃপর একটি পাখি হয়ে পিক করে ডেকে গাছে গিয়ে বসলেন। দধিয়ালও তখন পাখি হয়ে তার পাশে গিয়ে বসলেন। এরপর দু’জনেই উড়ে অন্য রাজ্যে চলে গেলেন। এরাই দোয়েল, দধিয়াল বা দয়েল পাখি। সেই দইয়ের সাদা আর হাঁড়ির কালো রং এখনও দোয়েলের বুকে দেখা যায়।
দোয়েল পাখি কমে যাওয়ার কারন
শহরে যে ধরনের আলো দেয়া হচ্ছে, সেগুলো মানুষ ও পাখি, উভয়ের শরীরের পক্ষেই ক্ষতিকর। অপরদিকে এই পাখিদের ওয়েটল্যান্ড ও নদী তীরবর্তী বাসস্থানের দ্রুত ধ্বংস হয়ে যাওয়ার কারণেও দোয়েল পাখির সংখ্যা কমে যাচ্ছে। রাসায়নিক পদার্থ অতিরিক্ত নির্গমন বিপজ্জনকভাবে কমিয়ে দিচ্ছে দোয়েলের সংখ্যা।
ইসুজু
ইসুজু মোটরস লিমিটেড একটি বাণিজ্যিক মোটরস উৎপাদনকারি কোম্পানি, যার সদর দফতর জাপানের টোকিওতে অবস্থিত। ইসুজু বাণিজ্যিক যানবাহন এবং ডিজেল ইঞ্জিনের উৎপাদন, বিপণন এবং বিক্রয় এর কার্যকলাপ সম্পাদনা করে থাকে।
বাজার উপস্থিত
১৯৯০-এর দশকের শেষের দিকে ইসুজু পন্য বিক্রি কমে যাওয়ার কারণে ইসুজু সেডান এবং কমপ্যাক্টের সমস্ত গাড়ি বিক্রি বন্ধ করে দেওয়। পরে এশিয়া এবং আফ্রিকার বেশিরভাগ দেশে ইসুজু প্রাথমিকভাবে ট্রাকের জন্য ব্যাপক পরিচিত লাভ করে। যে দিনগুলিতে ইসুজু যাত্রীবাহী গাড়ি বিক্রি করত তখন তারা ডিজেল-ইঞ্জিনযুক্ত কুলুঙ্গিতে ফোকাস করার জন্য পরিচিত ছিল। ১৯৮৩ সালে ডিজেল বিস্ফোরণের অনেক আগে ডিজেল চালিত যাত্রীবাহী গাড়ির উৎপাদনের ৬৩.৪% প্রতিনিধিত্ব করেছিল।
ইসুজু তাদের ভাড়া ট্রাক তৈরির জন্য বাজেট ট্রাক ভাড়া এর সাথে একটি চুক্তি করেছে, যা "ফোর্ড মোটর কোম্পানি", জিএমসি (জেনারেল মোটরস বিভাগ)", এবং "নাভিস্টার ইন্টারন্যাশনাল" এর সাথে চুক্তিবদ্ধ হয়েছে।
২০২১ সাফ চ্যাম্পিয়নশিপ ফাইনাল
২০২১ সাফ চ্যাম্পিয়নশিপ ফাইনাল দক্ষিণ এশীয় ফুটবল ফেডারেশন দ্বারা আয়োজিত আন্তর্জাতিক পর্যায়ের দক্ষিণ এশীয় ফুটবল প্রতিযোগিতা সাফ চ্যাম্পিয়নশিপের ১৩তম আসর ২০২১ সাফ চ্যাম্পিয়নশিপের ফাইনাল ছিল। এই ম্যাচটি ২০২১ সালের ১৬ই অক্টোবর তারিখে মালদ্বীপের মালের জাতীয় ফুটবল স্টেডিয়ামে অনুষ্ঠিত হয়েছে, যেখানে গ্রুপ পর্ব শেষে পয়েন্ট টেবিলের শীর্ষ দুই দল ভারত এবং নেপাল প্রতিদ্বন্দ্বিতা করেছে।
এই ম্যাচে ভারত নেপালকে ৩–০ গোলের ব্যবধানে পরাজিত করে ২০১৫ সালের পর প্রথম, এই প্রতিযোগিতার ইতিহাসে অষ্টমবারের মতো শিরোপা জয়লাভ করেছে।
বিস্তারিত
<section begin=ফাইনাল /><section end=ফাইনাল />
<section begin=লাইন-আপ/>
ম্যাচের নিয়ম
নালার্বর সমভূমি
right|250px|thumb|অস্ট্রেলিয়ার মানচিত্রে নালার্বর সমভূমির অবস্থান right|250px|thumb|নালার্বর সমভূমির উপগ্রহ চিত্রনালার্বর সমভূমি (Nullarbor Plain) অস্ট্রেলিয়ার একটি চুনাপাথরীয় সমতলভূমি। এটি দক্ষিণ-পূর্ব পশ্চিম অস্ট্রেলিয়া এবং দক্ষিণাঞ্চলীয় দক্ষিণ অস্ট্রেলিয়ায় অবস্থিত। এটি পূর্ব-পশ্চিমে প্রায় ৭২৫ কিমি এবং উত্তর-দক্ষিণে ৪০০ কিমি দীর্ঘ। এর মোট আয়তন প্রায় ২০০,০০০ বর্গ কিমি। এটি প্রায় সম্পূর্ণ জনবসতিহীন। ট্রান্স-অস্ট্রেলিয়ান রেলপথ এর মধ্য দিয়ে চলে গেছে। মালভূমিটির ছিদ্রযুক্ত চুনাপাথরীয় মাটি পৃষ্ঠদেশের পানি শুষে নেয় এবং ভূগর্ভে এর ফলে বড় বড় গুহার সৃষ্টি হয়।
জায়গাটির নাম লাতিন nullus arbor (নুলুস আর্বর) থেকে এসেছে, যার অর্থ "বৃক্ষহীন"।
দূর্লভপুর ইউনিয়ন
আয়তন ও জনসংখ্যা
আয়তন:১২৭১০ একর (৫৭.৫বর্গ কিলোমিটার) জনসংখ্যা:৪৮৪২২ জন(২০১৫ পর্যন্ত)
শিক্ষার হার ও শিক্ষা প্রতিষ্ঠান
শিক্ষার হার :২৯.৬৬%
উল্লেখযোগ্য ব্যক্তি
১.মোঃ আইনাল হক, প্রতিষ্ঠাতা প্রধান শিক্ষক, চর জগন্নাথপুর উচ্চ বিদ্যালয় ( অত্র চর এলাকার প্রথম প্রাথমিক ও মাধ্যমিক বিদ্যালয়, যা বর্তমানে শুধু  মাধ্যমিক চালু আছে)
জনপ্রতিনিধি
বর্তমান চেয়ারম্যান-জনাব মো:আবদুর রাজিব রাজু
পাহাড়পুর ইউনিয়ন
পাহাড়পুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
পরেশ বড়ুয়া
১৯৯১ সালে পরেশ ভারত থেকে বাংলাদেশে চলে আসেন এবং ৩০শে জানুয়ারি ২০১৪ সালে বাংলাদেশের একটি আদালতে তিনি দোষী সাবস্থ্য হন। বিচারে তাকে দশ ট্রাক অস্ত্র মামলায় মৃত্যুদন্ড দেওয়া হয়। বর্তমানে তিনি পলাতক রয়েছেন।
প্রারম্ভিক জীবন ও পরিবার
পরেশ বড়ুয়া ১৯৫৭ সালে ভারতের আসামের জেরাইচাকলি ভারাইগাঁও গ্রামে জন্মগ্রহণ করেন। যুবক বয়সে তিনি ফুটবল খেলোয়াড় ছিলেন। প্রথমে তিনি ডিব্রুগড় জেলার জন্য ও পরবর্তীকালে ডিব্রুগড় বিশ্ববিদ্যালয়ের অধীনে ফুটবল খেলতেন। পরবর্তীতে তিনি রেলওয়েতে কাজ করা শুরু করেন এবং সেখানে ১৯৭৮ সাল থেকে ১৯৮২ সাল পর্যন্ত কাজ করেন। তিনি দিবরাগার রেলওয়ে ফুটবল টিমে ফুল-ব্যাকার হিসেবে খেলতেন। তিনি কিছু সময় দুলিয়াজানে ওয়েল ইন্ডিয়া লিমিটেডেও কাজ করেছেন। তিনি ববি ভূয়ান বড়ুয়ার সাথে বিবাহ বন্ধনে আবদ্ধ হন এবং তাদের দুটি সন্তান রয়েছে; তাহসিম খান ও আকাশ খান। অন্য একটি সূত্র অনুসারে তার বড় ছেলের নাম তাহসান অঙ্কুর খান সুনলে।
২০১০ সালের ডিসেম্বরে বড়ুয়া ইন্দু-এশিয়ান নিউজ সার্ভিসকে করা এক ই-মেইলে বলেন তার বড় ছেলেকে (১৯) বাংলাদেশে অপহরণ করে নিয়ে যাওয়া হয়েছে। তিনি আরো দাবি করেন, তার পরিবারের উপর চাপ সৃষ্টি করতে ও তাকে আত্মসমর্পণে বাধ্য করতেই তার ছেলেকে অপহরণ করা হয়েছে। পরবর্তীতে উলফার পক্ষ থেকে বলা হয়, পরেশ বড়ুয়ার ছেলেকে অপহরণকারীরা মারাত্বকভাবে পিটিয়ে আহত করেছে এবং তার পিতার অবস্থান, আয় ও বাণিজ্য সম্পর্কে তথ্য সংগ্রহের জন্য জিজ্ঞাসাবাদ করেছে কিন্তু কোন রকম সাহায্য না পেয়ে তাকে ছেড়ে দিয়েছে। সংস্থাটি পরবর্তীতে আরো বলে, বড়ুয়ার ছেলে তার অপহরণ সম্পর্কে আতঙ্কগ্রস্থ ছিল। ই-মেইলে বড়ুয়া আরো লিখেন,
আন্তে স্টারসেভিস
স্টারসেভিস অস্ট্রিয়া-হঙ্গেরির সেনাবাহিনী দুর্গের ছোট শহর গোসপিকের কাছাকাছি জিটনিক গ্রামে জন্মগ্রহণ করেন। তার পিতা ছিলেন ক্রোশেনিয়া ক্যাথলিক সম্প্রদায়ের লোক ও মাতা ছিলেন একজন সার্ব সনাতন মহিলা । ১৮৪৫ সালে তিনি জাগরেবের কম্প্রিহেনসিভ সেকেন্ডারি বিদ্যালয় থেকে স্নাতক সম্পন্ন করেন। তিনি তারপর সেন্জ-এর সেমিনারিতে তার শিক্ষা অব্যাহত রাখেন কিন্তু ১৮৪৫ সালে রোমান ক্যাথলিক পারমার্থিক সেমিনারিতে যোগদানের জন্য পেস্ট স্থানান্তরিত হন। এরপর তিনি ক্রোয়াশিয়ায় ফিরে আসেন এবং সান্জ-এ পারমার্থিকের উপর তার শিক্ষাগ্রহণ অব্যাহত রাখেন। একজন ধর্মযাজক হওয়ার চেয়ে তিনি ধর্ম নিরেপেক্ষ হিসেবে নিজেকে প্রতিষ্ঠিত করার সিদ্ধান্ত নেন এবং জাগরেবে লেডিসলাভ স্রাম’স ল ফার্মে কাজ শুরু করেন। তিনি পরবর্তীতে জাগরেব বিশ্ববিদ্যালয়ে একটি শিক্ষামূলক পদের জন্য চেষ্টা করেন কিন্তু সফল হতে পারেন নি। সুতরাং তিনি ১৮৬১ সাল পর্যন্ত ল ফার্মেই থেকে যান। ১৮৫৭ সালে তাকে আইন ব্যবসা থেকে নিষিদ্ধ করা হয়েছিল। তিনি ক্রোয়াশিয়ার সাংস্কৃতিক সংঘ মাতিকা ইলিরস্কার কমিটির একজন সদস্য ছিলেন যার ইলেরিয়ান আন্দোলনের সাথেও সংযুক্ত ছিল। এছাড়াও তিনি ইতিহাস সোসাইটি ও সাহিত্য ম্যাগাজিন নেভেন-এর সম্পাদকীয় মন্ডলীর সদস্য ছিলেন।
বিশ্বতত্ত্ব
বিশ্বতত্ত্ব বা ভৌত সৃষ্টিতত্ত্ব হল জ্যোতিঃপদার্থবিদ্যার একটি শাখা, যা দিয়ে মূলত মহাবিশ্বের বৃহদাকার কাঠামো, এর গঠন এবং বিবর্তন সম্পর্কিত মৌলিক প্রশ্নের অধ্যয়ন করা হয়। আধুনিক ভৌত সৃষ্টিতত্ত্বের শুরু হয় বিংশ শতাব্দীতে, মূলত আলবার্ট আইনস্টাইনের সাধারণ আপেক্ষিকতাবাদ তত্ত্ব এবং দূরবর্তী মহাজাগতিক বস্তুসমূহের উন্নততর ভৌত পর্যবেক্ষণের ব্যাপক উন্নতিসাধনের সঙ্গে।
শৃঙ্খলাসমূহ
বৈজ্ঞানিক পর্যবেক্ষণ এবং পরীক্ষার মাধ্যমে মহাবিশ্বের বোঝাপড়া গঠনে পদার্থবিজ্ঞান এবং জ্যোতিঃপদার্থবিজ্ঞানে কেন্দ্রীয় ভূমিকা পালন করেছে।
সি. লালরোসাঙ্গা
'''সি. লালরোসাঙ্গা''' হলেন একজন ভারতীয় রাজনীতিবিদ, যিনি মিজো ন্যাশনাল ফ্রন্টের রাজনীতির সাথে যুক্ত। সপ্তদশ লোকসভা নির্বাচনে তিনি মিজোরাম লোকসভা কেন্দ্রের লোকসভা সদস্য হিসেবে নির্বাচিত হন। তিনি পূর্বে অল ইন্ডিয়া রেডিওতে খবর পড়তেন। ১৯৯১ সালে তিনি ইন্ডিয়ান ব্রডকাস্টিং প্রোগ্রাম সার্ভিসে যোগ দেন। তিনি দূরদর্শনের মহাপরিচালক পদ থেকে ২০০৫ সালে অবসর গ্রহণ করেন।
হওজা
হওজা (حوزة) বা হ়ওজ়াহ ʿইলমিয়াহ (حوزة علمیة) হল শিয়া মুসলিম শিক্ষালয় যেখানে দ্বাদশী ধর্মগুরুরা শিক্ষালাভ করেন।
অসংখ্য গ্রান্ড আয়াতুল্লাহর সমন্বয়ে একটি হওজা গঠিত হয়। ইরাকের নাজাফ এবং ইরানের কোম শহরের হওজাদ্বয় শিয়া ইসলামের প্রসিদ্ধ দুটি শিক্ষাকেন্দ্র। তবে বিশ্বের বিভিন্ন শহরে আরও অনেক হওজা রয়েছে, যেমন: কারবালা, ইসফাহান, মাশহাদ, বৈরুত, লাহোর, লখনৌ, উত্তর আমেরিকা, ইউরোপ ইত্যাদি।
স্পেনীয় সুপার কাপ
স্পেনীয় সুপার কাপ (Supercopa de España) স্পেনীয় ফুটবলের একটি প্রতিযোগিতা, যা লা লিগা এবং কোপা দেল রে-এর বিজয়ীদের মধ্যে অনুষ্ঠিত হয়।
ইতিহাস
বর্তমান প্রতিযোগিতাটি চালু হয়েছে ১৯৮২ সালে, তবে ১৯৪০ থেকে ১৯৫৩ এর মধ্যে অন্যান্য কিছু প্রতিযোগিতা লা লিগা এবং কোপা দেল রে বিজয়ীদের মধ্যে অনুষ্ঠিত হয়।
১৯৪৭ সালে কোপা ইভা দুয়ার্তে নামে একটি বার্ষিক প্রতিযোগিতা চালু করা হয়।
২০১৮ এর আসরটি দুই লেগের বদলে নিরপেক্ষ ভেন্যুতে এক লেগের হয়।
শীর্ষ গোলদাতা
মোটা লেখা স্পেনীয় ফুটবলে সক্রিয় খেলোয়াড়দের নির্দেশ করে।
২০২১ সাফ চ্যাম্পিয়নশিপে অংশগ্রহণকারী দল
২০২১ সাফ চ্যাম্পিয়নশিপ হচ্ছে মালদ্বীপে ২০২১ সালের ১লা থেকে ১৬ই অক্টোবর পর্যন্ত অনুষ্ঠিত একটি আসন্ন আন্তর্জাতিক ফুটবল প্রতিযোগিতা। এই নিবন্ধে ২০২১ সাফ চ্যাম্পিয়নশিপে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ৫টি জাতীয় দল সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি সাফ দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২১ সালের ১লা অক্টোবর (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।
২৭ সেপ্টেম্বর ২০২১ তারিখে বাংলাদেশ তাদের স্কোয়াড ঘোষণা করে।
ভেনম (দ্ব্যর্থতা নিরসন)
ভেনম দ্বারা বোঝানো যেতে পারে:
চর গোয়ালিনী ইউনিয়ন
জনপ্রতিনিধি
বর্তমান চেয়ারম্যান-
চর মজলিশপুর ইউনিয়ন
চর মজলিশপুর বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
অবস্থান ও সীমানা
সোনাগাজী উপজেলার উত্তর-পশ্চিমাংশে চর মজলিশপুর ইউনিয়নের অবস্থান। এ ইউনিয়নের দক্ষিণ-পূর্বে বগাদানা ইউনিয়ন, পূর্বে ফেনী সদর উপজেলার ধলিয়া ইউনিয়ন, উত্তরে ফেনী সদর উপজেলার বালিগাঁও ইউনিয়ন, উত্তর-পশ্চিমে দাগনভূঞা উপজেলার মাতুভূঁইয়া ইউনিয়ন, পশ্চিমে দাগনভূঞা উপজেলার দাগনভূঞা ইউনিয়ন এবং দক্ষিণ-পশ্চিমে ছোট ফেনী নদী ও নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।
প্রশাসনিক কাঠামো
চর মজলিশপুর ইউনিয়ন সোনাগাজী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
যোগাযোগ ব্যবস্থা
ফেণী থেকে সিএনজি করে লালপোল নতুনবাজার মোল্লারতাকিয়া চিন্তারপুল হয়ে কুঠিরহাট যাওয়া যায়
খাল ও নদী
ছোট ফেনী নদী
জনপ্রতিনিধি
বর্তমান চেয়ারম্যান: এম এ হোসেন (বাংলাদেশ আওয়ামীলীগ)
ঘোড়াপাখিয়া ইউনিয়ন
ঘোড়াপাখিয়া ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
বারা জেলা
বারা জেলা (बारा जिल्ला, হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। কালাইয়া হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা ৫৫৯,১৩৫ জন।
বিশোষণ (তড়িৎচৌম্বক বিকিরণ)
thumb|upright=2|right|এক নজরে [[তড়িৎ চৌম্বকীয় বিকিরণ। এই উদাহরণে দৃশ্যমান আলোকে ব্যবহার করে বিশোষনের ধর্ম ব্যাখ্যা করা হয়েছে। একটি সাদা আলোক উৎস থেকে বিভিন্ন তরঙ্গদৈর্ঘ্যের আলো আপতনের পরে বিশোষিত হচ্ছে (এই উদাহরণে সবুজ আলো)]]
বিশোষণ ( ইংরেজিতে Absorption) পদার্থবিজ্ঞানের দৃষ্টিকোন থেকে এমন একটি প্রক্রিয়া যার মাধ্যমে একটি ফোটনের শক্তি অন্য কোন একটি বস্তু দ্বারা শোষিত বা গৃহীত হয়। শোষণকারী বস্তুটি হতে পারে একটি পরমাণু যার যোজনী ইলেক্ট্রনগুলো দুইটি ইলেক্ট্রনীয় শক্তিস্তরের মাঝে একটি অবস্থান্তর অবস্থার সৃষ্টি করে অবস্থান করে। এই প্রক্রিয়ায় ফোটনটি ধ্বংস হয়ে যায়। যে শক্তি শোষিত হয় তা পুনরায় বিকিরিত হতে পারে বা তাপে রূপান্তরিত হতে পারে। আর এর ফলে যে মাধ্যমে শক্তি শোষিত হয় তার তাপমাত্রা বেড়ে যেতে পারে। পুনরায় বিকিরিত তরঙ্গের তরঙ্গদৈর্ঘ্য পূর্বের সমান বা বেশি হতে পারে। জড় মাধ্যমের মধ্য দিয়ে চলমান কোন আলো বা যেকোন তড়িৎ চৌম্বকীয় বিকিরণের তীব্রতা উক্ত বিকিরণের চলার পথের দিকে ধীরে ধীরে হ্রাস পায়। তড়িৎচৌম্বক বিকিরণের বিশোষণের সময় এই ঘটনাটিই ঘটে। মাধ্যমের কণিকাগুলো দ্বারা বিকিরণটি প্রতিফলিত হওয়া এবং মাধ্যমের নিজস্ব শোষণের কারণে এটি হয়।
প্রায়োগিক বৈশিষ্ট্য
কোন একটি বস্তুর শোষণ ক্ষমতা নির্দেশ করে সেই বস্তুটি কি পরিমাণ আলো শোষণ করতে পারবে। এভাবে শোষণ ক্ষমতা নির্ধারণের মাধ্যমে বিয়ার-ল্যাস্বার্ট নীতি ব্যবহার করে পদার্থের অন্যান্য ধর্ম সম্পর্কেও জানা যায়। বিশোষণের পর পুনরায় যে তরঙ্গ বিকিরিত হয় তার বর্ণালী বিশ্লেষণের মাধ্যমে সে সম্পর্কে অনেক কিছু জানা যায়। বিশেষ করে নক্ষত্র গবেষণার ক্ষেত্রে এই প্রক্রিয়া বেশ ভালো কাজ করে।
নক্ষত্রের কেন্দ্রে অবস্থিত উত্তপ্ত, ভাস্বর ও উচ্চচাপের গ্যাস অবিচ্ছিন্ন বর্ণালীর সৃষ্টি করে। উচ্চতাপের জন্য পরমাণুগুলো খুব উত্তেজিত অবস্থায় থাকে। কিন্তু এরা এতো ঘনসন্নিবিষ্ট অবস্থায় থাকে যে ইলেক্ট্রনগুলো এক পরমাণু থেকে আরেক পরমাণুতে চলে যেতে পারে। এতে করে শক্তি নির্গত হয় এবং এদেরকে পুনরুত্তেজিত করে। এর ফলে অবিচ্ছিন্ন বর্ণালীর সম্ভাব্য সকল বর্ণ নির্গত হয়। এসব বর্ণালীর বিশ্লেষণ থেকে তারার রাসায়নিক ও ভৌত গঠন জানা যায়।
শোষণের প্রকৃতি
বেশিরভাগ পদার্থের জন্য শোষণের পরিমাণ তড়িৎচৌম্বক বিকিরণের তরঙ্গদৈর্ঘ্যের উপর নির্ভর করে। এর সাথে সাথে কণার বর্ণেরও পরিবর্তন হয় যা আলোর বিছু বর্ণ গ্রহণ করে এবং কিছু প্রতিফলন বা প্রতিসরণের মাধ্যমে ফিরিয়ে দেয়। উদাহরণস্বরুপ কোন বস্তু যদি নীল, সবুজ এবং হলুদ আলো শোষণ করে তাহলে তা লাল দেখাবে।
বহিঃসংযোগ
Absorption Absorption (Physik) Absorption (electromagnetic radiation) Absorptio (sähkömagneettinen säteily) Absorption 吸光 Šviesos absorbcija Absorptie Absorpcja (optyka) Абсорбция Absorpcija Абсорбція
স্যাক্সটন ওভাল
স্যাক্সটন ওভাল নেলসন অঞ্চলে অবস্থিত নিউজিল্যান্ডের একটি আন্তর্জাতিকমানের ক্রিকেট স্টেডিয়াম। এ মাঠটি স্যাক্সটন ফিল্ড নামে পরিচিত। ২০১৫ সালের ক্রিকেট বিশ্বকাপ আয়োজনে অন্যতম মাঠ হিসেবে ঘোষিত হয়েছে। এখানে প্রতিযোগিতার তিনটি খেলা অনুষ্ঠিত হবে।
ইতিহাস
নেলসন ক্রিকেট অ্যাসোসিয়েশনের পরিচালনায় ট্রাফালগার পার্ক থেকে স্থানান্তরিত হয়ে এখানে মাঠের অবকাঠামো নির্মাণ করা হয়। স্টেডিয়াম নির্মাণে ৩.৮ মিলিয়ন মার্কিন ডলার ব্যয় হয়। বিস্তৃত ক্রীড়া কমপ্লেক্স হওয়ার প্রেক্ষিতে অ্যাথলেটিক্স, অ্যাসোসিয়েশন ফুটবল, ফিল্ড হকি ও সফটবল খেলা আয়োজনের সুবিধাদি বিদ্যমান।
২০০৯-১০ মৌসুমের এইচআরভি কাপে ক্যান্টারবারির বিপক্ষে সেন্ট্রাল ডিস্ট্রিক্টস প্রথমবারের মতো টুয়েন্টি২০ খেলার আয়োজন করা হয় এখানে। ঐ প্রতিযোগিতার আরো তিনটি টুয়েন্টি২০ খেলা পরবর্তীতে অনুষ্ঠিত হয়েছিল। ২০১১-১২ ফোর্ড ট্রফি ও ২০১১-১২ প্লাঙ্কেট শিল্ডের লিস্ট এ ও প্রথম-শ্রেণীর ক্রিকেট খেলাও প্রথমবারের মতো আয়োজনের ব্যবস্থা করা হয়। ডিসেম্বর, ২০১০ সালে নিউজিল্যান্ড ও অস্ট্রেলিয়ার মহিলা দলের মধ্যে মহিলাদের একমাত্র টুয়েন্টি২০ আন্তর্জাতিক খেলা অনুষ্ঠিত হয়েছিল।
২০১১ রাগবি ইউনিয়ন বিশ্বকাপে ইতালি ও অস্ট্রেলিয়ার জাতীয় দলের মধ্যকার খেলা এ ক্রিকেট ওভালে ব্যবহার করা হয়।
জানুয়ারি, ২০১৪ সালে নেলসনে প্রথমবারের মতো পুরুষদের আন্তর্জাতিক খেলা সফরকারী ওয়েস্ট ইন্ডিজের বিপক্ষে স্বাগতিক নিউজিল্যান্ডের মধ্যে আয়োজন করে।
লালবাবা কলেজ
বিভাগসমূহ
লালবাবা কলেজে সকাল এবং দিবা দুই শিফটে পঠন-পাঠনের ব্যবস্থা আছে। কলেজের বিভাগগুলোতে যে সমস্ত বিষয়ে পাঠদানের ব্যবস্থা আছে তা নিচে প্রদত্ত হল:
দূরশিক্ষা
নেতাজি সুভাষ মুক্ত বিশ্ববিদ্যালয়ের (এনএসওইউ) লালবাবা কলেজ সেন্টারে প্রাক-স্নাতক এবং স্নাতকোত্তর বিষয়গুলোতে পাঠদানের ব্যবস্থা আছে।
অনলাইনে ভরতি
লালবাবা কলেজে অনলাইনে ভরতির ব্যবস্থা চালু আছে। সাম্প্রতিক শিক্ষাবর্ষে ভরতির অবস্থা এবং মেধা তালিকা জানার জন্যে প্রার্থীরা, এই সাইটগুলোতে অনলাইনে সার্চ করতে পারেন।
স্বীকৃতি
লালবাবা কলেজ ১৯৬৪ খ্রিস্টাব্দে বিশ্ববিদ্যালয় মঞ্জুরি কমিশন (ইউজিসি) দ্বারা অনুমোদন লাভ করে। জাতীয় মূল্যায়ন ও প্রত্যয়ন পরিষদ (এনএএসি) ২০০৪ খ্রিস্টাব্দে এই কলেজকে স্বীকৃতি  দিয়েছিল এবং এব্যাপারে কলেজ বি+ গ্রেড লাভ করেছিল; কলেজ এখন তার পরবর্তী পুনর্বিবেচনার জন্য প্রস্তুতি নিচ্ছে।
নিখাত জারিন
নিখাত জারিন (জন্ম ১৪ই জুন ১৯৯৬) একজন ভারতীয় অপেশাদার বক্সার। তিনি ২০২২ এআইবিএ মহিলা বিশ্ব বক্সিং চ্যাম্পিয়নশিপে স্বর্ণপদক জিতেছেন। তিনি আন্টালিয়ায় অনুষ্ঠিত ২০১১ মহিলা যুব ও জুনিয়র বিশ্ব বক্সিং চ্যাম্পিয়নশিপে স্বর্ণপদক জিতেছিলেন। তিনি গুয়াহাটিতে অনুষ্ঠিত দ্বিতীয় ইন্ডিয়া ওপেন আন্তর্জাতিক বক্সিং টুর্নামেন্টে ব্রোঞ্জ পদক জিতেছেন। ২০২২ বিশ্ব বক্সিং চ্যাম্পিয়নশিপে পঞ্চম ভারতীয় মহিলা হিসেবে স্বর্ণপদক জিতেছেন জারিন৷ জারিন ২০২১ সালের জুন থেকে ব্যাঙ্ক অফ ইন্ডিয়াতে সাধারণ ব্যাঙ্কিং অফিসার হিসাবে কাজ করেন।
ব্যক্তিগত জীবন
নিখাত জারিন ১৯৯৬ সালের ১৪ই জুন অন্ধ্র প্রদেশের (বর্তমানে তেলেঙ্গানা ) নিজামবাদ শহরে মোহাম্মদ জামিল আহমেদ এবং পারভীন সুলতানার ঘরে জন্মগ্রহণ করেন। তিনি নিজামবাদের নির্মলা হৃদয় বালিকা উচ্চ বিদ্যালয় থেকে প্রাথমিক শিক্ষা সম্পন্ন করেন। তিনি তেলেঙ্গানার হায়দ্রাবাদের এভি কলেজে কলাবিদ্যায় স্নাতক (বিএ) হওয়ার জন্যে পড়াশোনা করছেন।
২০২০ সালে, জারিন তেলেঙ্গানা রাজ্যের ক্রীড়া কর্তৃপক্ষ (SATS) দ্বারা দশ হাজার টাকার নগদ পুরস্কার এবং বৈদ্যুতিক স্কুটার উপহার দেওয়া হয়েছিল।
জারিনকে ব্যাঙ্ক অফ ইন্ডিয়া, হায়দ্রাবাদের এসি গার্ডের জোনাল অফিসে স্টাফ অফিসার হিসাবে নিযুক্ত করা হয়েছে৷
কর্মজীবন
জারিনকে তার বাবা মোহাম্মদ জামিল আহমেদ বক্সিংয়ের সাথে পরিচয় করিয়ে দেন এবং তিনি পিতার অধীনেই এক বছর প্রশিক্ষণ নেন। ২০০৯ সালে দ্রোণাচার্য পুরস্কারপ্রাপ্ত আইভি রাও-এর অধীনে প্রশিক্ষণের জন্য নিখাতকে বিশাখাপত্তনমের স্পোর্টস অথরিটি অফ ইন্ডিয়াতে অন্তর্ভুক্ত করা হয়েছিল। এক বছর পরে, ২০১০ সালে ইরোড ন্যাশনালসে তাকে 'গোল্ডেন সেরা বক্সার' হিসাবে ঘোষণা করা হয়েছিল।
২০১১ মহিলা জুনিয়র এবং যুব বিশ্ব বক্সিং চ্যাম্পিয়নশিপ
তুরস্কে এআইবিএ আয়োজিত মহিলা জুনিয়র এবং যুব বিশ্ব বক্সিং চ্যাম্পিয়নশিপে অনুষ্ঠিত ফ্লাইওয়েট বিভাগে স্বর্ণপদক জিতেছেন নিখাত তুর্কি বক্সার উলকু ডেমিরের বিপক্ষে ছিলেন এবং তিন রাউন্ডের পর ২৭:১৬ ব্যবধানে জিতেছিলেন।
২০১৪ যুব বিশ্ব বক্সিং চ্যাম্পিয়নশিপ
তিনি ২০১৪ সালে বুলগেরিয়ায় অনুষ্ঠিত যুব বিশ্ব বক্সিং চ্যাম্পিয়নশিপে রৌপ্য পদক জিতেছিলেন।
২০১৪ নেশন্স কাপ আন্তর্জাতিক বক্সিং টুর্নামেন্ট
তিনি ২০১৪র ১২ই জানুয়ারি সার্বিয়ার নোভি স্যাডে অনুষ্ঠিত তৃতীয় নেশন্স কাপ আন্তর্জাতিক বক্সিং টুর্নামেন্টে স্বর্ণপদক জিতেছিলেন। জারিন ৫১ কেজি ওজন বিভাগে রাশিয়ার পল্টসেভা একেতেরিনাকে পরাজিত করেন ।
২০১৫- ষোড়শ সিনিয়র মহিলা জাতীয় বক্সিং চ্যাম্পিয়নশিপ
তিনি আসামে অনুষ্ঠিত ষোড়শ সিনিয়র মহিলা জাতীয় বক্সিং চ্যাম্পিয়নশিপে স্বর্ণপদক জিতেছিলেন
২০১৯ থাইল্যান্ড ওপেন আন্তর্জাতিক বক্সিং টুর্নামেন্ট
তিনি ব্যাংককে অনুষ্ঠিত থাইল্যান্ড ওপেন আন্তর্জাতিক বক্সিং টুর্নামেন্টে রৌপ্য পদক জিতেছেন।
২০১৯ স্ট্র্যান্ডজা মেমোরিয়াল বক্সিং টুর্নামেন্ট
তিনি বুলগেরিয়ার সোফিয়াতে অনুষ্ঠিত স্ট্র্যান্ডজা মেমোরিয়াল বক্সিং টুর্নামেন্টে স্বর্ণপদক জিতেছেন।
২০২২ স্ট্র্যান্ডজা মেমোরিয়াল বক্সিং টুর্নামেন্ট
বুলগেরিয়ার সোফিয়াতে ৭৩তম স্ট্র্যান্ডজা মেমোরিয়াল বক্সিং টুর্নামেন্টে জারিন ইউক্রেনের তেতিয়ানা কোবকে, তিনবারের ইউরোপীয় চ্যাম্পিয়নশিপ পদক বিজয়ীকে ৪-১ এ পরাজিত করে স্বর্ণপদক জিতেছেন। মহিলা দলের নেতৃত্বে ছিলেন কোচ ভাস্কর ভাট। তিনি সেমিফাইনালে টোকিও অলিম্পিকের রৌপ্য পদক বিজয়ী বুস নাজ চাকিরোগলুকেও হারান।
২০২২ এয়াইবিএ মহিলা বিশ্ব বক্সিং চ্যাম্পিয়নশিপ
১৯শে মে ২০২২-এ, জারিন তুরস্কের ইস্তাম্বুলে ফ্লাই-ওয়েট ফাইনালে থাইল্যান্ডের জিতপং জুটামাসকে পরাজিত করে মহিলাদের বিশ্ব চ্যাম্পিয়নশিপে ৫২ কেজি বিভাগে স্বর্ণপদক জিতেছিল। মেরি কম, লাইশরাম সরিতা দেবী, জেনি আরএল, এবং লেখা কেসি -এর পরে পঞ্চম ভারতীয় মহিলা হিসেবে বিশ্ব চ্যাম্পিয়নশিপে স্বর্ণপদক জিতেছেন।
ব্র্যান্ড অনুমোদন
২০১৮ সালে, জারিন অ্যাডিডাসের সাথে ব্র্যান্ড এনডোর্সমেন্ট চুক্তি স্বাক্ষর করেন। জারিন ওয়েলস্পন গ্রুপ দ্বারা সমর্থিত এবং স্পোর্টস অথরিটি অফ ইন্ডিয়ার টার্গেট অলিম্পিক পডিয়াম স্কিমের অন্তর্ভুক্ত।
কার্লোস ম্যানুয়েল দে সেসপিদিস
thumb|200px| কার্লোস ম্যানুয়েল দে সেসপিদিস কার্লোস ম্যানুয়েল দে সেসপিদিস দেল ক্যাসটিল্লো (এপ্রিল ১৮, ১৮১৯ বায়ামো, কিউবা - ফেব্রুয়ারি ২৭, ১৮৭৪ সান লরেঞ্জো, কিউবা) ছিলেন একজন আবাদী জমির মালিক যিনি তার দাসদের মুক্ত করে দিয়েছিলেন এবং ১৮৬৮ সালে কিউবার স্বাধীনতার ঘোষণা করেছিলেন যার মাধ্যমে দশ বছরের যুদ্ধের সূচনা হয়েছিল।
ব্যক্তিগত জীবন
সেসপিদিস দুই বার বিয়ে করেছিলেন। প্রথম স্ত্রীর নাম ছিল মারিয়া দেল কার্মেন দে সেসপিদিস ইয়ে দেল ক্যাসটিল্লো এবং তাদের মারিয়া দেল কার্মেন, অস্কার ও কার্লোস ম্যানুয়েল দে সেসপিদিস ইয়ে সেসপিদিস নামে তিন সন্তান ছিল। তার দ্বিতীয় স্ত্রীর নাম অ্যানা মারিয়া দে কুইসাদা ইয়ে লুইনাজ (১৮৪২-১৯১০) এবং তাদেও তিনজন সন্তান ছিল, গ্লোরিয়া (১৮৭১-?), অস্কার ও কার্লোস ম্যানুয়েল দে সেসপিদিস ইয়ে কুইসাদা (১৮৭১-১৯৩৯), যিনি ১৯৩৩ সালে গ্যারাদু মাচাদ্যুর পর কিউবার রাষ্ট্রপতি হয়েছিলেন। সান লরেঞ্জুতে মৃত্যুর পূর্বে কার্লোস ম্যানুয়েলের ফ্রান্সিসকা রডরিগাজ নামে এক বিধবার সাথে সাথে পরিচয় হয়। কার্লোস ম্যানুয়েল ও ফ্রান্সিসকো প্রেমিক-প্রেমিকায় পরিনত হন এবং তাদের ম্যানুয়েল ফ্রান্সিসকো দে সেসপিদিস ইয়ে রডরিগাজ নামে এক সন্তান রয়েছে।
কার্লোসের দ্বিতীয় পুত্রকে স্প্যানিশ ফায়ারিং স্কোয়াডে গুলি করে হত্যা করার পর তিনি তার পঞ্চম পুথ্রের নাম অস্কার রাখেন। স্প্যানিশ কর্তৃপক্ষ কিউবা প্রজাতন্ত্রের রাষ্ট্রপতি হিসেবে কার্লোসের পদত্যাগের বিনিময়ে অস্কারের মৃত্যুদন্ড স্থগিতের ঘোষণা দিয়েছিল। তিনি এর উত্তরে বলেছিলেন, অস্কারই শুধুমাত্র তার পুত্র নন, তিনি যে বিপ্লব শুরু করেছেন তাতে যেসব কিউবান এখন পর্যন্ত জীবন দিয়েছেন তারা সকলেই তার পুত্র। এই আন্দোলনের পূর্বে তিনি কিছুকাল মিউজিসিয়ানও ছিলেন, তিনি রোমান্টিক গান লা বায়ামেসার সহকারী সুরকার ছিলেন।
কামাগুয়ে প্রদেশের একটি পৌরসভা কার্লেস ম্যানুয়েলের নামে নামকরণ করা হয়েছে।
প্রেশাস প্লাস্টিক
প্রেশাস প্লাস্টিক একটি উন্মুক্ত উৎসের হার্ডওয়্যার প্লাস্টিক পুনর্ব্যবহারযোগ্য প্রকল্প। এটি এক ধরনের ওপেন সোর্স ডিজিটাল কমন্স প্রকল্পও। প্রকল্পটি ২০১৩ সালে ডেভ হ্যাকেন্স এটি শুরু করেছিলেন এবং এখন এটি চতুর্থ পুনরাবৃত্তিতে রয়েছে। এটি একটি শ্রেণির মেশিন ও সরঞ্জামের উপর নির্ভর করে যা পুনর্ব্যবহৃত প্লাস্টিককে পিষে, গলিয়ে ইনজেকশন দেয়, যার ফলে ছোট স্কেলে পুনর্ব্যবহৃত প্লাস্টিক থেকে নতুন পণ্য তৈরি করা যায়।
ইতিহাস
২০১২ সালে ডেভ হ্যাকেন্স আইন্দহোভেনের ডিজাইন একাডেমিতে তার অধ্যয়নের অংশ হিসাবে প্রেশাস প্লাস্টিক নিয়ে কাজ শুরু করেন। প্রকল্পটি ২০১৩ সালে সংস্করণ ১.০ হিসাবে প্রকাশিত হয়।
সংস্করণ ২ এর কাজ ২০১৫ সালে শুরু হয় এবং ২০১৬ সালের মার্চে প্রকাশিত হয়। ২০১৬ সালে প্রেশাস প্লাস্টিক পুনর্ব্যবহার করার জন্য ঘরোয়া তৈরী করতে পারে এমন ডিজাইনারদের কথা  চিন্তা করে মেশিন ও পণ্য বিক্রি করার জন্য বাজার নামে একটি মার্কেটপ্লেস তৈরি করেছে।
দলটি ২০১৭ সালের প্রথম দিক থেকে ৩.০ সংস্করণে কাজ শুরু করে এবং তা ২০১৭ সালের অক্টোবরে চালু হয়।
২০১৮ সালের মে মাসে প্রেশাস প্লাস্টিক প্রকল্পটি আরও বিকাশের জন্য ৩ লক্ষ ইউরো এর ফামাই (Famae) পুরস্কার পেয়েছে। আইন্দহোভেন শহর তাদের বিনামূল্যে একটি বড় কর্মক্ষেত্র প্রদান করেছে। ২০১৮ সালের অক্টোবরে প্রেশাস প্লাস্টিক প্রকল্প আনুষ্ঠানিকভাবে আইন্ডহোভেনের ভিডিএমএ বিল্ডিংয়ে তাদের অফিস খুলে। ৪.০ সংস্করণের কাজ ২০১৮ সালের সেপ্টেম্বরে শুরু হয়।
২০১৯ সালে হ্যাকেন্স প্রেশাস প্লাস্টিক সমুদ্র থেকে সংগ্রহ করা প্লাস্টিককে পুড়িয়ে ফেলা বা পুনর্ব্যবহারের বিষয়ে মতবিরোধে জড়িত হয়।
সংস্করণ ৪ যার মধ্যে ব্যবসায়িক মডেল ও পুনর্ব্যবহারযোগ্য সিস্টেম তৈরির জন্য স্টার্টার কিট রয়েছে তা ২০২০ সালের জানুয়ারিতে ঘোষণা করা হয়।
২০২০ সালের ডিসেম্বরে প্রেশাস প্লাস্টিক, প্রজেক্ট ক্যাম্প, ফোনব্লকস, ফিক্সিং ফ্যাশন এবং স্টোরি হপার সহ প্রকল্পগুলির ক্রমবর্ধমান সংগ্রহের জন্য একটি ছায়া সংস্থা হিসাবে ওয়ান আর্মি চালু করা হয়।
ফিক্সিং ফ্যাশন ২০২১ সালের মার্চ মাসে চালু হয়
বর্ণনা
alt=A recycled plastic carabiner made with Precious Plastic machinery|থাম্ব| একটি পুনর্ব্যবহৃত প্লাস্টিক ক্যারাবিনার পারলি ফর দ্য ওশেন দ্বারা প্রেশাস প্লাস্টিক যন্ত্রপাতি দিয়ে তৈরি প্রেশাস প্লাস্টিক একটি ওপেন হার্ডওয়্যার প্লাস্টিক পুনর্ব্যবহারযোগ্য প্রকল্প এবং এটি এক ধরনের ওপেন সোর্স ডিজিটাল কমন্স প্রকল্প। এটি একটি সিরিজের মেশিন এবং সরঞ্জামের উপর নির্ভর করে যা পুনর্ব্যবহৃত প্লাস্টিককে পিষে, গলিয়ে এবং ইনজেকশন দেয়, যার ফলে ছোট স্কেলে পুনর্ব্যবহৃত প্লাস্টিক থেকে নতুন পণ্য তৈরি করা যায়। প্রকল্পটি স্বতন্ত্র ভোক্তাদের "তাদের নিজস্ব ক্ষুদ্র পুনর্ব্যবহারকারী সংস্থা" স্থাপন করার অনুমতি দেয়।
প্রকল্পটি ৪০,০০০ জনেরও বেশি লোকের সমন্বয়ে গঠিত, ৪০০ টিরও বেশি কাজে হয়, দূর থেকে বা নেদারল্যান্ডের সাইটে।   প্রোজেক্টে উৎপাদিত সমস্ত তথ্য যেমন কোড, অঙ্কন, এবং প্রয়োজনীয় উপকরণ ক্রিয়েটিভ কমন্স অ্যাট্রিবিউশন - শেয়ার অ্যালাইক ইন্টারন্যাশনাল ৪.০ লাইসেন্সের অধীনে বিনামূল্যে অনলাইনে উপলব্ধ।
সংশ্লিষ্ট প্রকল্প
প্রেশাস প্লাস্টিক ফিজি প্লাস্টিক বর্জ্য নির্মূল করার জন্য নিবেদিত একটি এনজিও হিসাবে ২০১৭ সালে গঠিত হয়।
২০১৮ সালে চীনে একটি কর্মশালার পরে প্লাস্টপ্ল্যান নামক একটি কোম্পানি আইসল্যান্ডের প্রেশাস প্লাস্টিক প্রকল্প থেকে সুইডেনে বিদ্যুতের জন্য পোড়ানোর জন্য প্লাস্টিক পাঠানোর উপায় প্রচার করে।
২০১৯ সালে হাওয়াইতে প্রেশাস প্লাস্টিক বিশ্বব্যাপী আন্দোলনের অংশ হিসাবে ১,০০০ টিরও বেশি সদস্যের সাথে পুনা প্রেশাস প্লাস্টিক, প্রায় ১০০০ পাউন্ড সংগ্রহ করেছিল, যা এটি নির্মাণের জন্য প্লাস্টিকের ইট এবং কাঠ বাছাই, টুকরো এবং গলানোর পরিকল্পনায় ব্যবহৃত হয়।
থাইল্যান্ডে প্রেশাস প্লাস্টিক ব্যাংক প্লাস্টিকের বোতলের ক্যাপ সংগ্রহ করে টুকরো টুকরো করে, গলিয়ে এবং নতুন পণ্যে রূপান্তরিত করে, যেমন: সন্ন্যাসীর পোশাক ৷
ডেন কাউন্টি আর্টসের অনুদানের সাথে এবং কমিউনিটি গ্রাউন্ডওয়ার্কসের সাথে অংশীদারিত্ব করে, ট্রয় কিডস গার্ডেন এবং হ্যাকারস্পেস সেক্টর ৬৭ তত্ত্বাবধান করে, ম্যাডিসন, উইসকনসিনে প্রেশাস প্লাস্টিকের একটি শাখা চালু করা হয়।
২০২১ সালের সেপ্টেম্বরে ওয়ান আর্মি "উচ্চ মানের পুনর্ব্যবহারযোগ্য কাজের" স্বীকৃতি দেওয়ার জন্য একটি "যাচাইকৃত" মূল্যবান প্লাস্টিক ওয়ার্কস্পেস প্রোগ্রাম ঘোষণা করে। যা বিশ্বের অনেক স্থানে করা হয়েছে.
বিশ্ববিদ্যালয়ের সম্পৃক্ততা
২০১৮ সালে থাইল্যান্ডে কী করা হচ্ছে তা জানার পরে টেক্সাস বিশ্ববিদ্যালয়ের ছাত্ররা প্রেশাস প্লাস্টিক টেক্সাস নামে একটি গ্রুপ তৈরি করে। ২০১৯ সালে ইন্ডিয়ানার ডিপাউ ইউনিভার্সিটিতে এনভায়রনমেন্টাল ফেলো প্রোগ্রামের গেটওয়ে সেমিনারে শিক্ষার্থীরা একটি প্রেশাস প্লাস্টিক প্রকল্পে কাজ শুরু করে এবং বহু-বিভাগীয় প্রকল্পের জন্য জোসেফ ও ক্যারল ড্যাঙ্কস সেন্টার কাউন্সিল ফান্ড থেকে তহবিল পেয়েছে। প্রকল্পটি একটি গেটওয়ে সেমিনার, তিনটি আর্ট ক্লাসে চলতে থাকবে এবং তারা একটি প্রেশাস প্লাস্টিক সাইটে একটি অফ-ক্যাম্পাস ট্রিপ যোগ করতে পারে। অস্ট্রেলিয়ায়, ইউএনএসডব্লিউ বিজনেস স্কুলের শিক্ষার্থীরা, প্রেশাস প্লাস্টিক নিয়ে ঘনিষ্ঠভাবে কাজ করে। ২০১৯ সালের বিগ আইডিয়া প্রতিযোগিতায় স্নাতকোত্তর বিভাগে জিতেছে তাদের স্টার্ট-আপ আইডিয়া ক্লোজড লুপ - একটি স্থানীয়-স্তরের প্লাস্টিক বর্জ্য পুনর্ব্যবহারযোগ্য ব্যবসা। মোনাশ ইউনিভার্সিটি চ্যাপ্টারের ইঞ্জিনিয়ারিং ছাত্ররা প্রদর্শনের জন্য ইভেন্টে পরিবহনের জন্য একটি মূল্যবান প্লাস্টিক এক মিটার কিউব পোর্টেবল রিসাইক্লিং মেশিন তৈরি করেছে।
আরতি মুখার্জী
আরতি মুখার্জী / আরতি মুখোপাধ্যায় (জন্ম: ১৮ জুলাই ১৯৪৩) একজন ভারতীয় বাঙালি গায়িকা। তিনি বিভিন্ন ভাষায় গান গেয়েছেন। মূলত তিনি বাংলা, হিন্দি চলচ্চিত্র এবং আধুনিক গান গাওয়ার জন্য বিখ্যাত। তিনি বর্তমানে ভারতীয় জনতা পার্টির সদস্য।
প্রারম্ভিক জীবন
আরতি মুখার্জী একটি সমৃদ্ধ, সাংস্কৃতিক এবং সংগীত পরিবারে জন্মগ্রহণ করেছিলেন, তাই বাড়িতেই ছোট বয়স থেকেই তার মা তাকে প্রশিক্ষণ দেয়া শুরু করেছিলেন। পরবর্তীকালে, তিনি সুশীল বন্দ্যোপাধ্যায়, ওস্তাদ মোহাম্মদ সাগিরউদ্দিন খান, পণ্ডিত চিন্ময় লাহিড়ী, পণ্ডিত লক্ষ্মণ প্রসাদ জয়পুরওয়ালা এবং পণ্ডিত রমেশ নাদকর্ণির অধীনে শাস্ত্রীয় সংগীতের প্রশিক্ষণ নিয়েছিলেন।
সঙ্গীত জীবন
তার অসামান্য গায়কী এবং অতি মধুর কণ্ঠ সবাইকে এতটাই মোহিত করেছিল যে তারা পূর্বের শীর্ষস্থানীয় গায়িকা সন্ধ্যা মুখোপাধ্যায়ের প্রতি মনোযোগ হারাতে শুরু করেছিলেন। ষাটের দশকের শেষের দিকে, তার কণ্ঠ সন্ধ্যা মুখার্জির পরিবর্তে শীর্ষস্থানীয় অভিনেত্রী সুচিত্রা সেনের নেপথ্য কণ্ঠ হিসাবে প্রথম ব্যবহৃত হয়। ১৯৬৬ সালে, তিনি "গল্প হলও সত্যি" ছবিতে গান গেয়েছিলেন, যা সেরা মহিলা নেপথ্য কণ্ঠশিল্পী জন্য 'বিএফজে' পুরস্কার পেয়েছিল। ১৯৭৬ সালে, তিনি "ছুটির ফাদে" চলচ্চিত্রের জন্য পুনরায় পুরস্কারটি পান। তিনি ষাটের দশকের শেষের দশকের শেষভাগে মাধবী মুখার্জি, শর্মিলা ঠাকুর, অপর্ণা সেন, দেবশ্রী রায়, তনুজা প্রমুখ অভিনেত্রীদের নেপথ্য কণ্ঠে কাজ করেন এবং অনেকের মতে সন্ধ্যা মুখোপাধ্যায়ের শিল্পী জীবনের পতনের পিছনে একটি বড় কারণ হিসাবে বিবেচিত হয়। ১৯৭৬ সালে, রাখি অভিনীত ছবি 'তপস্যা' দুটি গান গেয়েছিলেন। প্রথম গান 'বাচ্চে হো তুম খেল খিলনে' এবং কিশোর কুমারের সাথে 'দো পাঁচি দো তিনকে' খুব জনপ্রিয় হয়েছিল। তিনি বাংলা ভাষায় আনুমানিক ১৫০০০ গান গেয়েছেন এবং হিন্দিসহ অন্যান্য ভাষার গানেও নিজের কৃতিত্বের ছাপ রেখে চলেছেন।
প্রীতিকণা গোস্বামী
প্রীতিকণা গোস্বামী (বিবাহের পূর্বে প্রীতিকণা ঘোষ) হলেন পশ্চিমবঙ্গের একজন বিখ্যাত সূচিশিল্পী যিনি বাংলার সুপ্রাচীন ঐতিহ্যবাহী নকশীকাঁথাকে বিশ্বের দরবারে নতুন করে মেলে ধরেছেন এবং তারই স্বীকৃতিস্বরূপ ২০২৩ খ্রিস্টাব্দে ভারতের চতুর্থ সর্বোচ্চ বেসামরিক পুরস্কার - পদ্মশ্রী তে ভূষিত হন।
সংক্ষিপ্ত জীবনী
পশ্চিমবঙ্গের দক্ষিণ চব্বিশ পরগনা জেলার বর্তমানের সোনারপুরের নয় নম্বর ওয়ার্ডের কামরাবাদ এলাকার বাসিন্দা প্রীতিকণা মাত্র দশ বৎসর বয়সে পিতাকে হারান।  অভিভাবকহীন মা ও পাঁচ ভগিনীর চরম দারিদ্র্যের সংসার তাদের। জ্যেঠা মশায়ের আশ্রয়ে গিয়ে প্রীতিকণা স্কুল ফাইনাল পাশ করেন। কিন্তু সেলাইএর  কাজকে জীবিকার একমাত্র অবলম্বন করে নেন বান্ধবীর পরামর্শে। নিজের মধ্যেও সেলাইএর কাজে নতুন কিছু করার আগ্রহ ছিল। কলকাতার বালিগঞ্জের এক মাড়োয়ারি ফার্ম থেকে শাড়িতে কাঁথা স্টিচের কাজের অর্ডার বাড়িতে এনে সেলাইএর কাজ শুরু করেন। প্রায় পনের বছর ধরে সেকাজ করতে থাকেন। সতের সদস্যের উদ্বাস্তু পরিবারের অমলেন্দু গোস্বামীর সঙ্গে তার বিবাহ হয় ১৯৭৭ খ্রিস্টাব্দে। বিবাহের পর প্রীতিকণা কিন্তু পড়াশোনা চালিয়ে যান। কলকাতার সিটি কলেজে ভর্তি হয়েছিলেন। সন্তানসম্ভবা হয়ে পড়ায় আর পড়াশোনা এগিয়ে নিয়ে যেতে পারেননি। দরিদ্র শ্বশুর বাড়িতেও  জীবিকার জন্য প্রীতিকণার লড়াই জারি ছিল সেলাইএর কাজে। ১৯৮০ খ্রিস্টাব্দে কন্যা মহুয়া'র জন্ম হয়। অবশেষে ক্রাফট কাউন্সিল অব ওয়েস্ট বেঙ্গলের তৎকালীন চেয়ারপার্সন রুবি পাল চৌধুরীর সঙ্গে পরিচয়ের সূত্রে গ্রামের মহিলাদের স্বনির্ভর করে তুলতে গড়ে তোলেন ওয়ার্কশপ। 'কমলাদেবী কাঁথা সেন্টারে' তিনি বিনা পারিশ্রমিকে মহিলাদের সেলাইএর কাজ শেখান। ১৯৯০ খ্রিস্টাব্দে ওয়েস্টবেঙ্গল ক্রাফট কাউন্সিল থেকে নকশিকাঁথার কাজের অর্ডার আসে। এরপর আর ফিরে তাকাতে হয়নি তাকে ও তার সঙ্গের মহিলাদের। প্রত্যন্ত গ্রামের মহিলাদের যেমন বিনা পয়সার সূচি কলায় শিক্ষা দিয়ে চলেছেন, নিজেও নানাভাবে বাংলার এই অতি পুরাতন শিল্পকর্মকে নতুনভাবে প্রকাশ চেষ্টা করে চলেছেন। তার কর্মজীবন সেই অর্থে শুধু সেলাইয়ের মাধ্যমে শিল্পসৃষ্টি নয়, নারীর ক্ষমতায়নে জন্যও বটে। যে দারিদ্রতার বিরুদ্ধে লড়াই করে তিনি প্রতিষ্ঠা পেয়েছেন, তা আর পাঁচজন  নারীর কাছে প্রেরণাস্বরূপ। বাংলার বিভিন্ন স্থানে ছড়িয়ে থাকা বিস্মৃতপ্রায় হাতের কাজ তথা দেশজ ঐতিহ্যের মণিমাণিক্য এবং তাদের কিছু নমুনা যা কলকাতার গুরুসদয় মিউজিয়ামে সংগৃহীত নিজের দীর্ঘ অভ্যাসের নৈপুণ্যে নতুন করে উপস্থাপন করেছেন প্রীতিকণা। মাঝারি মাপের চৌকো কাপড়ের উপরে সুতোর টানে বৈচিত্র্যময় তার শিল্পের কাজে জ্যামিতিক বিন্যাসের সূক্ষ্মতাও অত্যন্ত চমকপ্রদ। বাংলার অতি পুরাতন শিল্পকর্মের পুনরুদ্ধার দেশের বিভিন্ন প্রান্তে, এমনকি বিদেশেও চর্চিত হয়েছে,  কাজের সমাদর মিলেছে। তার হাতের শিল্পকর্ম ইতিমধ্যে প্রদর্শিত হয়েছে ভিক্টোরিয়া অ্যালবার্ট মিউজিয়াম, ফিলাডেলফিয়া মিউজিয়াম অব আর্ট, দ্য ওয়াশিংটন ডিসি টেক্সটাইল মিউজিয়াম এবং হনুলুলু মিউজিয়াম অফ আর্ট প্রভৃতি নানা সংগ্রহশালায়।
২০১৭–১৮ বাংলাদেশ ক্রিকেট দলের দক্ষিণ আফ্রিকা সফর
বাংলাদেশ ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা সেপ্টেম্বর থেকে অক্টোবর ২০১৭-এ অনুষ্ঠিত হয়। সফরে বাংলাদেশ সব কয়টি ম্যাচ হেরে যায়। এর জেরে দেশের ইতিহাসের সবচেয়ে সফল টেস্ট অধিনায়ক মুশফিকুর রহিমকে দায়িত্ব থেকে সরিয়ে দেওয়া হয়। বিদায় নিতে হয় বাংলাদেশের সফলতম কোচ চন্ডিকা হাথুরুসিংহেকেও।
অশ্বিনী আকুঞ্জি
অশ্বিনী চিদানন্দ শেঠী আকুঞ্জি (জন্ম ৭ অক্টোবর ১৯৮৭) একজন ভারতীয় স্প্রিন্ট এথলেট যিনি ৪০০ মিটার প্রতিযোগিতার জন্য সমধিক পরিচিত । ২০১০ সালের কমনওয়েলথ গেমস এবং ২০১০ সালের এশিয়ান গেমসে ৪x৪০০ মি রিলে দৌঁড়ে মানজিত কাউর, মানদ্বীপ কাউর এবং সিনি জোসের সংগে স্বর্ণপদক লাভ করেন । ২০১০ সালে চীনের গুয়াংজুতে অনুষ্ঠিত এশিয়ান গেমসে তিনি এককভাবে ৪০০ মিটাড় হার্ডলসে স্বর্ণপদক জয় করেন । তিনি ২০১০ সালে কর্ণাটক সরকার কর্তৃক বেসামরিক সম্মামনা পুরস্কার রাজ্যসভা প্রশস্তি লাভ করেন।
ব্যক্তিজীবন
আকুঞ্জি কর্ণাটকের উড়ুপি জেলা সিদ্দাপাড়া এলাকায় কন্নড়ভাষী পরিবারে জন্মগ্রহণ করেন। তার বাবার নাম বি.আর. ছিদানন্দ শেঠী এবং মায়ের নাম যশোদা শেঠী আকুঞ্জি । আকুঞ্জির পরিবার মূলত কৃষিকেন্দ্রিক। ৫ একর ফার্মল্যান্ড নিয়ে তাদের বাড়ি । তার ভাইয়ের নাম অমিত এবং বোনের নাম দীপ্তিref> । অশ্বিনী প্রথমদিকে ভারতীয় রেলওয়েতে চাকরি করতেন । বর্তমানে তিনি পাঞ্জাবের পাতিয়ালায় একটি কর্পোরেশন ব্যাংকে ম্যানেজার পদে চাকুরি করছেন।
ডোপিং
২০১১ সালে জাপানের কোবে অনুষ্ঠিত এশিয়ান এথলেটিকস চ্যাম্পিয়নশিপে অশ্বিনী এনাবোলিক স্টেরয়েড টেস্টে পজিটিভ হিসেবে ধরা পড়েন । তাকে এথলেটিকস থেকে বহিষ্কার করা হয়। তিনি অভিযোগ অস্বীকার করেন কিন্তু NADA তাকে একবছরের জন্য নিষিদ্ধ ঘোষণা করে । দ্যা কোর্ট অভ আর্বিট্রেশনে আপিলের মাধ্যমে অশ্বিনী এবং অন্য পাঁচ এথলেটলে দুই বছরের জন্য নিষিদ্ধ ঘোষণা করা হয়।
পুরস্কার
তিনি ২০১০ সালে কর্ণাটক রাজ্যসভা পুরস্কার পান। এই পুরস্কারের অর্থমূল্য একশো হাজার রুপি, ২০ গ্রাম ওজনের সোনার মেডেল। ২০১০ সালে স্বর্ণপদক অর্জনের ফলে তিনি ইন্ডিয়ান রেলওয়ের পাশাপাশি রাজ্য ও দেশের সরকার দের কাছ থেকে অর্থনৈতিক সহায়তা লাভ করেন।
রূপক
এই উদ্ধৃতিটি একটি রূপক প্রকাশ করে কারণ বিশ্ব আক্ষরিক অর্থে একটি মঞ্চ নয়, এবং বেশিরভাগ মানুষ আক্ষরিকভাবে অভিনেতা এবং অভিনেত্রীদের ভূমিকা পালন করে না। বিশ্ব একটি পর্যায় বলে দাবি করে, শেক্সপিয়র বিশ্বের যান্ত্রিকতা এবং এর মধ্যে থাকা মানুষের আচরণ সম্পর্কে বোঝার জন্য বিশ্বের এবং একটি মঞ্চের মধ্যে তুলনার পয়েন্টগুলি ব্যবহার করেছিলেন।
প্রাচীন হিব্রু গীতে (প্রায় ১০০০ খ্রিস্টপূর্বাব্দ), কেউ ইতিমধ্যেই রূপকের প্রাণবন্ত এবং কাব্যিক উদাহরণ খুঁজে পেয়েছে যেমন, "প্রভু আমার শিলা, আমার দুর্গ এবং আমার উদ্ধারকারী; আমার ঈশ্বর আমার শিলা, যার মধ্যে আমি আশ্রয় নিই, আমার ঢাল। এবং আমার পরিত্রাণের শিং, আমার দুর্গ" এবং "প্রভু আমার মেষপালক, আমি চাই না"। কিছু সাম্প্রতিক ভাষাতাত্ত্বিক তত্ত্ব সমস্ত ভাষাকে রূপকের সারাংশ হিসাবে দেখে।
রূপক শব্দটি নিজেই একটি রূপক, এটি গ্রীক শব্দ থেকে এসেছে যার অর্থ "হস্তান্তর (মালিকানা)"। একটি রূপকের ব্যবহারকারী শব্দের রেফারেন্স পরিবর্তন করে, এটিকে একটি শব্দার্থিক "রাজত্ব" থেকে অন্য শব্দে "বহন করে" নিয়ে যায়। শব্দের নতুন অর্থ দুটি শব্দার্থিক ক্ষেত্রগুলির মধ্যে একটি সাদৃশ্য থেকে উদ্ভূত হতে পারে, তবে অন্যান্য কারণগুলি যেমন শব্দার্থিক রাজ্যের বিকৃতি - উদাহরণস্বরূপ ব্যঙ্গাত্মকভাবে।
মাসিহুজ্জামান সেরনিয়াবাত
এয়ার চিফ মার্শাল মাসিহুজ্জামান সেরনিয়াবাত (জন্ম: ২৪ ফেব্রুয়ারি, ১৯৬২) বাংলাদেশ বিমান বাহিনীর সাবেক প্রধান। আবু এসরার অবসর গ্রহণের পর ২০১৮ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন।   একই দিন তাঁকে এয়ার চিফ মার্শাল পদমর্যাদা প্রদান করা হয়। ২০২১ সালের জুনে শেখ আব্দুল হান্নান তার স্থলাভিষিক্ত হন।
জন্ম ও শিক্ষাজীবন
মাসিহুজ্জামান সেরনিয়াবাত ১৯৬২ সালের ২৪ ফেব্রুয়ারি জন্মগ্রহণ করেন। তিনি নটরডেম কলেজ, ঢাকা থেকে উচ্চমাধ্যমিক (এইচএসসি) পাশ করেন।
কর্মজীবন
ফ্লাইট ক্যাডেট হিসেবে ১৯৮০ সালের ১৬ মার্চ বিমান বাহিনী একাডেমিতে যোগ দেন মাসিহুজ্জামান সেরনিয়াবাত। ১৯৮২ সালের ১৯ জুন কমিশন পান তিনি। মিগ-২৯ ফাইটার স্কোয়াড্রনের প্রথম কমান্ডার ছিলেন মাসিহুজ্জামান। রয়্যাল মালয়েশিয়ান আর্মড ফোর্সেস স্টাফ কলেজ ও চীনের জাতীয় প্রতিরক্ষা বিশ্ববিদ্যালয় থেকে ডিগ্রি নিয়ে বিমান বাহিনীর বীরশ্রেষ্ঠ মতিউর রহমান ঘাঁটির অধিনায়ক ও বঙ্গবন্ধু ঘাঁটির এয়ার অধিনায়কসহ বিভিন্ন কমান্ড ও প্রশিক্ষণ কেন্দ্রে দায়িত্ব পালন করেছেন তিনি।  পেশাগত জীবনে কর্মদক্ষতা ও কৃতিত্বের স্বীকৃতি হিসেবে মাসিহুজ্জামান ‘বিমান বাহিনী পদক’ ও ‘অসামান্য সেবা পদক’ পেয়েছেন।
ব্যক্তিগত জীবন
মাসিহুজ্জামান সেরনিয়াবাত ইয়াসমিন জামানকে বিয়ে করেন। তাদের এক পুত্র ও এক কন্যা সন্তান রয়েছে।
ফিফা (ভিডিও গেম সিরিজ)
ফিফা (ইংরেজি ভাষায়ঃ FIFA) একটি ফুটবল ভিত্তিক মাল্টিপ্লেয়ার গেম সিরিজ। ইএ স্পোর্টস এর লেবেলে প্রতিবছর একটি করে গেম মুক্তি পায়। ১৯৯৩ সালে প্রথম মুক্তি পাওয়া গেমটিতেই ফিফার কাছ থেকে অফিসিয়াল লাইসেন্স নেয়। বর্তমানের ফিফা গেম গুলোতে একচেটিয়া ভাবে রয়েছে বিশ্বের প্রধান ও অপ্রধান ক্লাব ও লীগগুলোর অফিসিয়াল লাইসেন্স, যাতে রয়েছে খেলোয়াড়দের ও দলগুলোর আসল নাম। ফিফার গেম সিরিজ হলো অন্যতম সেরা সর্বাধিক বিক্রীত ভিডিও গেম । এছাড়া ফিফা ১১ হলো দ্রুততম বিক্রিত খেলাধুলা বিষয়ক গেম।
ফিফা সকার ৯৫
এ গেমটিতে ছিল ৮টি জাতীয় লীগ।
ফিফা সকার ৯৬
এ গেমটি থ্রিডি গ্রাফিক্সে উন্নত ছিল এবং প্লেস্টেশনেও খেলা যেত। এতে খেলোয়াড়দের আসল নাম ব্যবহার করা হয়।
ফিফা ৯৭
ফিফার এই ভার্সনে ধারাভাষ্যে জন মটসন ও অ্যান্ডি গ্রের কণ্ঠ ব্যবহার করা হয়। ইনডোর ফুটবল উপস্থাপন করা হয়।
ফিফা ৯৮
এতে গ্রাফিক্স আরও উন্নত করা হয়। রোড টু ওয়ার্ল্ড কাপ মোড উপস্থাপন করা হয় এবং সঙ্গীত প্লেলিস্ট প্রয়োগ করা হয়।
ফিফা ৯৯
ইনডোর ফুটবল তুলে নেওয়া হয়। খেলোয়াড়ভেদে বিভিন্ন উচ্চতা ও উন্নত জার্সি ব্যবহার করা হয়।
ফিফা ২০০০
এতে ৪০টিরও বেশি জাতীয় দল উপস্থাপন করা হয়।
ফিফা ২০০১
এতে প্রথমবারের মত কিছু খেলোয়াড়ের জন্য বরাদ্দ ছিল নিজস্ব চেহারা।
ফিফা ২০০২
পাসিং এর জন্য প্রথমবারের মত ব্যবহার করা হয় পাওয়ার বার।
ফিফা ২০০৩
ফিফা ২০০৩ আগের ভার্সনগুলো থেকে সম্পূর্ণ নতুন গেমপ্লে নিয়ে বাজারে মুক্তি পায়। এতে আরও উন্নত স্টেডিয়াম, খেলোয়াড় ও জার্সি ব্যবহার করা হয়। এতে ছিল টিভির মত রিপ্লের ব্যবস্থা। এতে ছিল এক্সবক্সে খেলার ব্যবস্থা।
ফিফা ২০০৪
ফিফা ২০০৪ আগের ভার্সন থেকে খুব একটা বেশি উন্নত করা হয়নি। এতে অনলাইন মোড নতুন ভাবে সংযোজিত করা হয়।
ফিফা ২০০৫
ফিফা ২০০৫-এ ছিল ক্যারিয়ার মোড ছিল।
ফিফা ২০০৬
এতে টিম কেমিস্ট্রি উপস্থাপিত হয় এবং ক্যারিয়ার মোড আরও উন্নত করা হয়।
ফিফা ২০০৭
এতে নতুন নতুন স্টেডিয়াম ব্যবহার করা হয়। এক্সবক্স ৩৬০-এর জন্য সম্পূর্ণ আলাদা ইন্সটলেশান সিস্টেম ছিল, যাতে অপ্রধান লীগ ও দলগুলো অনুপস্থিত ছিল।
ফিফা ২০০৮
এতে সম্পূর্ণ নতুন বি এ প্রো মোডটি উপস্থাপিত হয়, যেখানে ব্যবহারকারী নিজেই শুধুমাত্র একজন খেলোয়াড়কে নিয়ন্ত্রণ করতে পারবে।
ফিফা ২০০৯
ফিফা ২০০৯-এ বি এ প্রো মোডটি আরও উন্নত করা হয়, যাতে ছিল অনলাইন খেলার ব্যবস্থা।
ফিফা ২০১০
ফিফা ২০১০-এ ম্যানেজার মোডটি আরও উন্নত করা হয়। এতে প্রতি ম্যাচের পারফর্মেন্স অনুযায়ী খেলোয়াড়দের মান বাড়তো। এতে ৫০টি স্টেডিয়াম ও ৩১টি লীগ ব্যবহাআর করা হয়। এতে খেলোয়াড়দের ড্রিবলিং-এও উন্নতি সাধন করা হয়।
ফিফা ২০১১
ফিফা ১১-এ ম্যানেজার মোড-কে পরিবর্তন করে ক্যারিয়ার মোড বলা হয়। এতে ব্যবহারকারী গোলরক্ষক হয়ে খেলতে পারেন। এতে পাসিং সিস্টেমে পরিবর্তন সাধন করা হয়।
ইয়ালদা হাকিম
ইয়ালদা হাকিম (জন্মঃ ২৫ জুন ১৯৮৩) একজন অস্ট্রেলিয়ান সম্প্রচার সাংবাদিক, সংবাদ উপস্থাপক এবং প্রামাণ্যচিত্র নির্মাতা।
হাকিম প্রধানত "বিবিসি ওয়ার্ল্ড নিউজে" সংবাদ উপস্থাপন করেন। কিন্তু তার প্রামাণ্যচিত্র এবং প্রতিবেদনও   বিবিসি নিউজ চ্যানেল এবং  বিবিসি টু এর নিউজনাইটে দেখা যায় ।
প্রাথমিক জীবন এবং শিক্ষা
ইয়ালদা হাকিম আফগানিস্তানের কাবুলে জন্মগ্রহণ করেন।  হাকিমের বয়স যখন ছয় মাস তখন তার  পরিবার   সোভিয়েত-আফগান যুদ্ধের সময় দেশ ছেড়ে পালিয়ে যায়।  পরিবার মানব পাচারকারীদের সাহায্যে ঘোড়ার পিঠে ভ্রমণ করে পাকিস্তানি পৌঁছান ।  পাকিস্তানে দুই বছর থাকার পর,যখন তার  তিন বছর বয়স,তার  পরিবার ১৯৮৬ সালে অভিবাসী হিসাবে অস্ট্রেলিয়ায় বসতি স্থাপন করে । হাকিম পারমাত্তা শহরে ম্যাকার্থুর গার্লস হাই স্কুলএ পড়াশোনা করেছেন, যেখানে তিনি বেহালা বাজাতেন এবং একজন ক্রীড়া অধিনায়ক এবং প্রিফেক্ট হয়ে ওঠেন।এছাড়াও তিনি পারমাত্তা ওয়েস্ট পাবলিক স্কুল  পড়াশোনা করেছেন।
হাকিম ২০০২ থেকে ২০০৪ পর্যন্ত মিডিয়া বিষয়ে ব্যাচেলর অফ আর্টস অধ্যয়ন করেন, যেখানে তিনি ম্যাকুয়ারী বিশ্ববিদ্যালয় ইউনিয়নের বোর্ড সদস্য ছিলেন।
২০০৫ সালে হাকিম সিডনির ম্যাকলেয় কলেজে সাংবাদিকতায় ডিপ্লোমা অর্জন করেন এবং ২০০৭ সালে মোনাশ বিশ্ববিদ্যালয় থেকে দূরত্ব শিক্ষার মাধ্যমে সাংবাদিকতা ডিগ্রী অর্জন করেন।
হাকিম ইংরেজি, ফার্সি, দারি এবং পশতু ভাষায় কথা বলতে পারেন।
এসবিএস এবং ডেটলাইন
হাকিম ২০০৮ সালে তার প্রথম ডেটলাইন প্রতিবেদনের জন্য কাবুলে ফিরে আসেন এবং তারপর থেকে সারা বিশ্ব থেকে ডেটলাইন এবং এসবিএস ওয়ার্ল্ড নিউজ অস্ট্রেলিয়ার জন্য রিপোর্ট করেন।
তিনি ২০০৯ সালে শ্রেষ্ঠ অস্ট্রেলিয়ান টেলিভিশন সংবাদ কভারেজের জন্য জাতিসংঘ মিডিয়া শান্তি পুরস্কার লাভ করেন এবং ওয়াকলি ইয়ং অস্ট্রেলিয়ান জার্নালিস্ট অফ দ্য ইয়ার পুরস্কারের ফাইনালিস্ট হন।
২০১১ সালের শুরুতে, হাকিম তার সহকর্মী ডেটলাইনের সহ-আয়োজক, ভিডিও সাংবাদিক মার্ক ডেভিসের সাথে, দুজন প্রায় ছয় সপ্তাহের ব্লকে অনুষ্ঠানটি উপস্থাপন করার জন্য এটি গ্রহণ করেন, অন্যদিকে অন্যরা কাজের জন্য দূরে ছিলেন।
বিবিসি নিউজ
২০১২ সালের ডিসেম্বর মাসে ঘোষণা করা হয় যে হাকিম বিবিসিতে যোগ দেবেন। ব্রিসবেনে একটি সম্প্রচার সম্মেলনে আসার পর ২০১২ সালের এপ্রিল মাস থেকে হাকিম বিবিসির নির্বাহী-কর্মকর্তাদের সাথে কথা বলছিলেন। পরবর্তীতে একাধিক বৈঠক নিউইয়র্ক, দুবাই এবং আফগানিস্তানে অনুষ্ঠিত হয়। তিনি ২০১৩ সালের মার্চ মাসে বিবিসি ওয়ার্ল্ড নিউজ এবং বিবিসি নিউজ চ্যানেলে প্রথম হাজির হন।
২০১৩ সালের অক্টোবর মাসে তিনি নিউজনাইটের জন্য আফগানিস্তানের প্রেসিডেন্ট হামিদ কারজাইয়ের সাক্ষাৎকার নেন।
মার্চ ২০১৪ থেকে, ইম্প্যাক্ট  এর উপস্থাপক হিসেবে বেশ  তিনি হাজির হন, অবশেষে ঐ বছরের শেষের দিকে তিনি  অনুষ্ঠানটির প্রধান উপস্থাপক হয়ে ওঠেন।
বাংলা ধ্বনিতত্ত্ব
বাংলা ধ্বনিতত্ত্ব বলতে বাংলা ভাষায় ব্যবহৃত যাবতীয় ধ্বনির বিবরণ, এগুলির উচ্চারণ ও ব্যবহারবিন্যাসের আলোচনাকে বোঝায়। বাংলা ভাষার ঔপভাষিক বৈচিত্র্য ব্যাপক এবং বিভিন্ন বাংলা উপভাষার ধ্বনিব্যবস্থাও তাই স্বতন্ত্র।